da da da da da da bn fr de nb fi sv en en nb da en de nb nb en en nb sv en nb en nb hu en es fr sv de da de sv de de sv nn da nn es eo da en de de sv ro da da da da da da da da da da da nn da en en da da da da da en en en da da hbs_lat en nb da da da en de fr nl en fr de en cs nn pl en da en da en en da de da sv en en en da de en de da nb en en da en en en fi da en en da it fr en en ro da de en ms tr tr tr tr tr tr tr tr tr tr tr tr tr tr tr tr tr tr nb sv en da da de en fr da en nb da da da en da en da ru it de sv da nn en ro en ms sv da da da da da da da eo da da da sv da nb da da da nb en da nb nb da en da da nb da en da nb sv da en da da da da da sv en lt nl da da da da da da da da sv en lt nl da nn nb da nl da da da sv en lt nl da da da et da da da da sv en lt nl da da en da da da da da sv en lt nl da da nb da da da en en en en en da da da sv nl da en nb sv da da da da da sv en nl da sv da da da da da da sv en nl da nb da en da da da da sv en lt nl da sv da da da da da da sv en lt nl da sv da da da da da da sv en nl da sv da da da da da da sv en lt nl da da da da da da da da sv en lt nl da sv da da de da da da sv lt nl da sv nb da da da da da da sv en nl da nb en da nl da da da sv en lt nl da sv en da da da da sv en nl da da da lt da da da da da sv en lt nl da nn da da da da da da sv en lt nl da nn da da da da da da da sv en lt nl da nn da da da da da da sv en lt nl da sv da nb da da da da da sv nl da da da da da da da da sv en lt nl da da da da sv lt nl da nb da da pl da da da sv en lt nl da da da da da da da da da sv en it nl da da nb da da da da sv nl da da da de nb da da nb en da nl id en nb da da da da nb en da nl sv en en da da da en da da da da da da da da da da da da eo da da nl nl da nb da da da nb nb da en da da nb sv da en da da da da da da da da nb nb da nl da da da da et da da da nb nb en da da da da nb nb da da da da en nb sv da da da nb da da da da da nb da en da da da sv sv da da da da da nl da da da da da en da da da da da da da da da da da nb da da de da da sv nb da da da da nb en da nl da da sv en da da da da da da lt da da da nn da da da da da da da da da da da nb nb da da da da da lt da nb da da da nb nb da da da da da da da sv da da nb da da pl da da da da da da da da da nb nb da da da da nb da de nb da da de id en nb da da de de sv en en da da da da da da da da en ms da sv pl da da da en de en en da da et en en da da de en en da da da en en da da cs en en da da de en en da da et en en da da de en en da da da da de ru da da da da da da da da sl da ko da da da nb nn en fr nb da da ro da en da zh nn da da nb da da da da da da da da da da da da da da da da sv da da da da da da nn da en en en en sv en en en en de en en da fr da da nb da en sv nb da en da da fr da da nl da da da nb fy da da en da da en da da en da en da da da da da da da da da en da da da da da da da en da da da da da da sv da da nl da da en da sv da en da da da en da nb da en da da da da en da da da da da sv en ms da da da en da de en ms da et da da da en da da da da en da da da en da en sv sv en en da de en da da da da en da nb da en da en da da da da da en nb da da da nl da sl da en da da da es fr da en da da da da fi nb da da da da da da da pt
Vestnepal til Jumla, Rara, Limi og Humla
 Corona tryghedsgaranti   Rejser med et tvist siden 2003   CO2-kompensation på alle rejser   Fremragende 4,8 på Trustpilot 
Helt generelt kan du roligt bestille din næste rejse med vores udstrakte tryghedsgaranti
Vi er et ægte specialrejsebureau, og ikke bare en netportal - det gør en forskel, når du skal ud og rejse
Kipling Travel er Danmarks første bæredygtigheds certificerede rejsebureau
Vi har 4,8 af 5 på Trustpilot - over 800 anmeldeser
Fra Jumla til Humla - Vestnepal og Limi
Fra Jumla til Rara søen, Limi og Humla
Gennem det yderste Vestnepal i en af Nepals mindst besøgte bjergegne. Den sidste del af Great Himalayan Trail
Skjult dybt inde i det vestligste Nepal, ligger Jumla og dalgangene mod Humla, som er det højeste, nordligste og fjerneste distrikt i Nepal. Humla er kulturelt forskelligartet, i det nordlige højland bebos det af tibetanske Bhotia-folk og i de sydligere dale og flodlejer bebos Humla primært af Khasas, der er hinduer.
På dette trek gennem det yderste Vestnepal, vil I opleve kultur- og bjergland i udvikling med infrastrukturprojekter, landsbyer og den fabelagtigt smukke Rara sø, varieret kultur og råt bjergland med næsten 5.000 meter høje bjergpas gennem den tidligere totalt aflukkede Limi-dal, inden trekket slutter i Simikot på den klassiske pilgrimsrute til Kailash i Tibet.
Føj til katalog Fjern fra katalog
1. dag: København til Kathmandu
Fra København går det til Kathmandu.
Mad på flyrejsen er inkluderet.
 Snørklede gader og templer
Ved ankomsten til Kathmandu får vi en herlig modtagelse i lufthavnen, hvorefter vi kører gennem Kathmandus gader til vores hotel.
Leder man efter en by, hvor Østens mystik er hverdag, må Kathmandu komme ind på en af de første pladser – den er ganske simpelthen et herligt angreb på alle sanser. De snævre gader og gyder, basarerne, klostre og templer, gadehandlere og pilgrimme udgør tilsammen hele Asiens fascinerende verden i en og samme by. Og jo, der er forurenet, støvet, alt for megen trafik, og den er tæt, men tager vi baggader og gyder, får vi øjnene op for en forunderlig by.
3. dag: Fly til Nepalganj
 Fra Kathmandu til Vestnepal
Det er kort og smuk flyvetur i dag. I klart vejr er der en fantastisk udsigt til Annapurnabjergene og senere til de frodige bakker med utallige landsbyer under os.
Nepalgunj er en kæmpestor by i det flade, varme og fugtige lavland, Terai. Den er en farverig smeltedigel af kulturer, etniciteter og religioner. Men trods forskellighederne lever indbyggerne i fred og fordragelighed, og der har aldrig været nævneværdige konflikter her. Vi kan slappe af i varmen eller gå på opdagelse i virvaret af gadekøkkener, butikker, rickshaws, små basarer og meget mere.
Morgenmad, frokost og aftensmad er inkluderet.
4. dag: Fly til Jumla og Vandring til Charya Chaur 3.055 meter
 Ind i Nepals tyndest befolkede egn
Vi skal tidligt op og afsted. Vi flyver i en halv times tid med udsigt over Himalayas forbjerge og de fjerne sneklædte tinder. Når vi lander, mødes vi med vores nepalesiske guider, der de næste dage sørger for, at alt og alle fungerer.
Jumla er handelscentrum i det nordvestlige Nepal og den største by i Karnali – Nepals mindst befolkede distrikt med meget få veje. Mange riskaravaner til de fattige tibetanske egne mod nord og vest tog deres udgangspunkt her. Byen har en overordentlig hyggelig basar og et tempel dedikeret til den mytiske helgen, Chandan Nath.
Vi går ud af Jumla forbi det nye hospital og den nye tekniske skole. Lige efter Jumla passerer vi - ved landsbyen Micha - en lille samling stupaer, der er rejst til minde om nogle lokale notabiliteter, der daterer sig helt tilbage til det 15. århundrede. Stien fører os væk fra Jumla-dalen gennem frodige bakker med valnød, birk og bambus og op til Charya Chaur højt oppe over Karnali-floden.
Morgenmad, frokost og aftensmad er inkluderet.
5. dag: Over Jaljila-højderyggen 3.700 meter
 Gennem skove af birk og gran
 Udsigter til flotte Hamalaya-toppe
Vi er inde på første af tre etaper på traversen gennem Vestnepal, nemlig vandringen fra Jumla til Rara Lake.
Efter morgenmaden fortsætter vi gennem det smukke landskab med skove af birk og gran. Vi kan undervejs mod øst se det imponerende Kanjiroba Himal med de karakteristiske to toppe. De snoede stier fører os nu op på den græsklædte højderyg, Jaljila (3.700m.), hvor vi lige nyder stilheden, inden vi fortsætter lidt nedad og slår os ned for natten.
Morgenmad, frokost og aftensmad er inkluderet.
6. dag: Via Sinja til Botan 2.680 meter
Til formiddag vandrer vi ned til Jljala-floden. Det er en spektakulær tur, først i en veritabel troldeskov og senere mellem grønne terrassemarker. Kort før Sinja mødes vi af det trehundrede år gamle tempel, Kanaksundari, som bevogtes af nogle store løvestatuer. Vi passerer templet og går ned til floden, som vi krydser ad en lille bro i en smal kløft, og fortsætter til Sinja, som engang var vinterhovedstad for Malla-kongerne, og vi kan stadig se spor efter dem i form af udhuggede sten, der stammer helt tilbage fra middelalderens Khasa-kongerige.
Sinja ligger smukt placeret på en lille slette på vestsiden af floden i 2.400 meters højde, mens ruinerne af middelalderbyen findes på østsiden. Vi krydser så floden, som vi følger opad gennem den lille landsby Ganj, inden vi går op gennem en dramatisk kløft til byen Botan. Før aftensmaden kan vi sagtens nå at udforske stedets natur og kultur og hilse på indbyggerne.
7. dag: Ghorasain ved indgangen til Rara National Park 3.190 meter
 Ankomst til Rara National Park
Det bliver en kort vandredag i dag. Vi forlader Sinja-dalen og slår følgeskab med Ghatte Khola (khola betyder biflod), der leder os nordover op gennem frodige marker, hvor vi undervejs støder på de fine karakteristiske vandmøller, bønderne her maler deres korn i.
Ved Ghorasain kommer vi til Rara National Park, og der er en tjekpost, hvor vi lige skal registreres. Vi ankommer tidligt, og der er god tid til at se sig omkring.
Morgenmad, frokost og aftensmad er inkluderet.
8. dag: Over Chuchemara Danda 3.765 meter til Rara-søen
 Sidste forhindring inden Rara-søen
 Gennem birk og bambus til Rara
I dag skal vi op over Chuchemara Danda (danda betyder højderyg), der er den sidste forhindring inden søen. Vi lægger ud med to timers stigning og belønnes på toppen med en fabelagtig udsigt til Himalayas mægtige tinder. Rara Lake er ikke synlig herfra, men efterhånden som vi kommer nedad igen, kan vi se den ligge dybblå med frodige grønne bredder.
Stien fører os gennem birk og bambus og over Khatyar Khola, som vi følger mod strømmen til vores overnatningssted tæt ved søens nordlige bred.
Morgenmad, frokost og aftensmad er inkluderet.
9. dag: Hviledag ved Rara-søen
 Vandretur rundt om søen
 Afslapning i skønne omgivelser
Vi bruger hele dagen i disse skønne omgivelser. Der er nok at lave; man kan gå de tretten kilometer rundt om søen, besøge udsigtstårnet eller slappe af og bade i søen – en kølig fornøjelse i denne højde.
I det afsides Mugu-distrikt i det vestligste Nepal, finder vi - i godt 3.000 meters højde - den maleriske Rara Lake, der med sine over 10 km2 er Nepals største sø. Omgivet af uspoleret skov med blandt andet gran, fyr og enebær og flankeret af bakkerne i syd og Himalayas hvidklædte giganter mod nord, danner den de perfekte rammer for en storslået vandretur i et område, hvor kun få turister finder hen. Det er ikke uden grund at Rara kaldes for "Den Lille Perle".
Søen er en del af den relativt lille Rara nationalpark, der er domineret af skovklædte bjerge og dalstrøg. Landskabet minder på mange områder om Rocky Mountains, og her er et rigt dyreliv blandt andet med aber, hjorte, bjerggeder, ulve, bjørne, rød panda og Nepals nationalfugl, daphe. Området bebos primært af højkastefolk som Brahmin, Chhetri og Thakuri, der alle er hinduer.
Morgenmad, frokost og aftensmad er inkluderet.
10. dag: Karnali Riverside Camp
 Mod vest til Gamgadhi
 Ned i varmere dale
 Lejr ved flodens bred i Karnali
Fra Rara starter anden etape fra Mugu til Humla, Vestnepals dybe dalgange fra landet største sø, til det mest afsides af alle distrikter i Nepal.
Fra den dybe blå Rara sø fortsætter vi vestover til Gamgadhi. Stien dykker langsomt ned, og ved Gamgadhi drejer vi af mod venstre og går ind gennem basaren. Bare 40 minutter uden for basaren ankommer vi til Karnali bro.
Fire timer herfra ligger Bala og efter yderligere 1½ time rammer vi Karnali, hvor vi slår lejr for natten.
Morgenmad, frokost og aftensmad er inkluderet.
11. dag: Bam 2.700 meter
 Op ad stejle bjergstier
 Vandring ad åbne bjergkamme
 Gennem marker og fyrreskove
Kort efter dagens start går det stejlt opad, ad klippestier efter den store hængebro udenfor Karnali. Her ligger masser af løse sten, og vi træder forsigtigt. Stien drejer svagt til venstre, og endeligt fører den os ud på en åben bjergkam i 2.180 meters højde.
Vi stiger nedad igen til en lille flod, og på den ande side af floden løfter stien sig igen stejlt opad og fører os gennem åbne marker og fyrreskove. Vi ender ude på endnu en åben bjergkam, som vi følger hele vejen til den lille Bam landsby, som er dagens mål.
Morgenmad, frokost og aftensmad er inkluderet.
12. dag: Changeli Bhanjyang 3.600 meter til Jogimara 3.005 meter
 Vandring gennem bakkelandet
 Over Chankheli passet
 Lejr ved strømmen i Jogimara
Vi fortsætter stik nord ad en lille sti, som snor sig gennem bakkelandet. Ved Ghachaur følger stien en lille strøm, og vi begynder nu den langsomme opstigning til Chankheli passet, som efter ca. 3½ time stejl vandring topper i knap 3.600 meters højde.
Fra toppen er det en let nedstigning til nattens lejrplads nær en lille strøm, og undervejs kan vi gøre stop ved en lille tehytte, som ligger tæt på Jogimara.
Morgenmad, frokost og aftensmad er inkluderet.
13. dag: Piplan 1.700 meter
 Lang nedstigning til Piplan
 Gennem skov og jordskredsområde
 Stejle stier og åbne dale
Vi starter dagen med en kort opstigning til en bjergkam i 3.120 meters højde, inden dagens lange, gradvise nedstigning begynder. Vi stiger hele 500 meter ned mod en lille strøm. Her stiger vi igen opad og vandrer gennem et jordskredsområde.
Dalene ligger under os sammen med den lille landsby Rimi, når vi traverserer hele vejen til Deuri. Vi passerer undervejs en lille skole, inden vi stiger ned til landsbyen Darma og videre ned ad en til tider stejl sti. Til sidst rammer vi en af områdets hovedstier, som ligger over floden Humla Karnali i dalens bund. Lige inden ankomsten til Piplan krydser vi over Humla Karnali via en stor hængebro.
Morgenmad, frokost og aftensmad er inkluderet.
14. dag: Apsia Lekh 3.200 meter
 Gennem flere mindre landsbyer
I dag stiger vi igen langsomt opad. Stien fører os gennem flere mindre landsbyer og snor sig en del op og ned; det ene øjeblik dykker vi, det andet stiger vi op og vandrer ad eksponerede bjergkamme. Vi stopper og spiser frokost i idylliske omgivelser mellem bjergene ved en lille, rislende strøm.
Fra strømmen går det let opad til landsbyen Puma. Her løfter stien stig stejlt opad og snørkler sig gennem grønne fyrretræsskove, og når vi kommer ud på den anden side af skoven, ligger dagens lejr ved Apsia Lekh ikke langt derfra.
Morgenmad, frokost og aftensmad er inkluderet.
15. dag: Punkha Khola 3.010 meter
 Snørklede stier til Kallas
 Åbne dale og høje bjerge
I dag følger vi en snørklet sti til Kallas, som bringer de mest overvældende panoramaudsigter med sig. Åbne dale ligger under os og høje bjerge står majestætisk på horisonten.
Fra Kallas går det meget op og ned; først stiger vi stejlt ned til den underliggende flod, hvor vi igen vandrer gradvist opad og ender ud på en bjergkam. Herefter falder stien igen og fører os til Rodikot Khola. Dagen slutter med en længere opstigning på ca. 1½ time til Punkha Khola, hvor vi slår lejr for natten i ca. 3.000 meters højde.
Morgenmad, frokost og aftensmad er inkluderet.
16. dag: Margor passet, 4.037 meter og ned til River Camp 2.100 meter
 Store stigninger og fald i højde
 Over 4.000 m. til Margor Lek passet
 2.000 højdemeter ned
Der er både store stigninger og fald i højden på dagens distance mellem Punkha Khola og River Camp. Vi starter med at tackle en af dagens store udfordringer, nemlig en stejl opstigning på hele 500 meter. Herefter flader stien kortvarigt lidt ud, inden vi det igen går opad på den lange, stejle strækning til toppen af Margor Lek passet, som ligger hele 4.037 meter over havet. Fra toppen af passet er ugsigterne selvsagt fænomenale, og flere af Himalayas store tinder pryder horisonten. Mod nord kan vi se til Simikot.
Fra toppen af passet går det nu stejlt - og langt - ned. Vi taber hele 2.000 højdemeter, og det er en lang og hård omgang, særligt for knæene, inden vi endeligt kan slå lejr ved Yanchu Khola i ca. 2.100 meters højde. Det er flere forskellige lejrpladser at vælge imellem, og her er vi omgivet af græssende kvæg og andre dyr.
Morgenmad, frokost og aftensmad er inkluderet.
17. dag: Simikot 2.910 meter
 Vandring ad åbne stier
 Langsomt gennem små landsbyer
Stierne, vi i dag vandrer på, er meget åbne, og det vil være svært at finde skygge. Dagen kan derfor være varm, hvis solen skinner fra en skyfri himmel.
Den første del af dagens rute går op og ned uden store højdeændringer, og vi kommer gennem flere mindre landsbyer. Vi fortsætter til pilgrimsdestinationen Kharpunath og begynder snart at stige opad, forbi tehuse og over broer, inden vi til sidst ankommer til Humla distriktets administrative hovedsæde, Simikot.
Morgenmad, frokost og aftensmad er inkluderet.
18. dag: Mod Limi - Lek Dinga 3.420 meter
 Ind i Limi-dalen
 Masser af kulturelle oplevelser
 Små samfund og stor natur
I er nu klar til den sidste etape; at begynde vandringen ind i den legendariske Limi Valley. Vi passerer mange små landsbyer omkringliggende marker hvor kartoffel og boghvede dyrkes.
Limi-dalen er et særligt smukt område, hvor både de kulturelle og naturmæssige oplevelser er store. Vi gør korte stop undervejs i nogle af de små landbrugssamfund på ruten og krydser flere broer og vandrer langs eksponerede bjergkamme.
Inden vi ankommer til Dharapori bliver stien lidt mere flad, og lunde med abrikos og valnød præger dette område. Fra Dharapori fortsætter vi mod østtil Yakba, og her skifter vi retning og går nu mod nordvest til den lille fine landsby, Lek Dinga beliggende i 3.420 meters højde, hvor vi slår lejr for natten.
Morgenmad, frokost og aftensmad er inkluderet.
19. dag: Over Sechi La 4.530 meter til Langdogd Phedi 3.330 meter
 Over to bjergpas
 Åbne udsigter ud over Limi-dalen
 Sechi-passet 4.500 meter
Vi fortsætter nu stik nord gennem Limidalen. Dagens rute stiger og falder flere gange. Vi krydser først det mindre Chhubang pas i 4.100 meters højde, snart efterfulgt af opstigningen til det store Sechi pas, som topper i 4.530 meters højde med en lidt krads opstigning.
Fra toppen er udsigterne ud over den åbne Limidal under os fantastiske, og vi kan se ruten, vi kommer til at følge de kommende dage. Undervejs er de igen ar fra gravkoens indtag og de kommende reelle køreveje. Vi følger den imponerende dal ved Salli Khola og mod Dakyob og sætter dagens lejr op ved Langdogd base camp.
Morgenmad, frokost og aftensmad er inkluderet.
20. dag: Sheng Jungma, 3.620 m.
 Vandring langs dalbunden
 Små vandfald og stor natur
Videre gennem smukke bjerglandskaber. Dagens distance tager os forbi nogle mindre vandfald og over det lille Kui pas. Fra passet stiger vi ned mod landsbyen tangin, som ligger ved bifloden Chhubang Kholas bred. Efter landsbyen slår vi lejr i Sheng Jungma.
Morgenmad, frokost og aftensmad er inkluderet.
21. dag: Nyu La i 5.005 meter til Talung 4.224 meter
 Over Nyu La 4.990 m.
 Udsigter til Tibet
Dagen i dag er lidt længere, og vi tilbagelægger en større distance og krydser Tarchila Himal og rutens største bjergpas, Nyu La i 5.005 meters højde.
Vi fortsætter mod nord, og dagens største udfordring ligger for vores fødder; vandringen til toppen af Nyu La er et langt, sejt træk, hvor vi for alvor mærker den tynde luft i lungere. Toppen af passet er smukt dekoreret med farverige bedeflag og cairns, og her oppe fra har vi selvølgelig nogle af turens bedste bjergudsigter; Tibets bjerge er mod nord og under os ligger den åbne Limi-dal.
Fra passet stiger vi langsomt og forsigtigt ned ad stejle stier til landsbyen Talung, som ligger højt i 4.380 meters højde. Her kan vi passende stoppe og spise frokost. Vi fornemmer efterhånden, at vi kun er få dages vandring fra den tibetanske grænse, og de små beboelser, vi vandrer gennem, viser tydeligt den tibetanske kulturs præg på både arkitekturen og det daglige liv.
Morgenmad, frokost og aftensmad er inkluderet.
22. dag: Trek til Traktse 4.530 m.
 Ad høje stier til Traktse
 Golde bjerge og højsletter
 Høj lejr med flotte udsigter
I dag fortsætter vi ad høje stier, og holder faktisk en god højde gennem hele dagen. Landskabet omkring os er goldt med meget sparsom bevoksning, og luften er tør, hvilket kan mærkes i halsen. Vi befinder os i et område, der både geografisk og kulturelt ligner Tibet.
Dagens lejr ligger lidt højere end dagen før, men de minder om hinanden, og landskabet er af samme karakter.
Morgenmad, frokost og aftensmad er inkluderet.
23. dag: Trek til Gunma Yak, 4.830 m.
 Videre ad stadigt højere stier
 Lavtliggende skyer og hvide toppe
 Nat i tynd luft
Endnu engang stiger vi op i højden, men stadig kun nogle få hundrede meter. Når eftermiddages tågen ruller ind, kommer kulden, og skyernes smyger sig om bjergtoppene helt nede ved vores fødder.
Vi befinder os i en egn af Nepal, hvor der næsten aldrig kommer turister. Stierne er både lavet og bliver brugt af hyrder, der vandrer mellem landsbyerne, samt handelskaravaner fra Tibet.
Vi slår lejr i 4.830 meters højde ved landsbyen Gunma Yak. Endnu en nat i tynd luft venter.
Morgenmad, frokost og aftensmad er inkluderet.
24. dag: Mod Lapche la passet, 4.933 m. - Kailash og Manasarovar
 Udsigt til Mount Kailash
 Se Tibets hellige bjerg
 Manasarovar søen ved bjergets fod
Dagen i dag bringer nogle helt særlige udsigter med sig, nemlig det hellige Mount Kailash i Tibet. Den smukke Manasarovar sø ligger for bjergets fod, og sammen skaber de et af de mest ikoniske billeder af en Himalayahelligdom.
Kailash er et helligt bjerg både for budhister og hinduer samt lokale religioner som Bön-religionen. Hvert år valfarter tusindvis af pilgrimme fra både Indien, Nepal, Kina og mange andre lande til Kailash, som en del af deres pilgrimsfærd. Det er en rejse, der afsluttes med at vandre hele vejen rundt om bjergets fod (med uret for budhister og hinduer, mod uret for bönpos). Ritualet betragtres som lykkebringende i alle religionerne.
Morgenmad, frokost og aftensmad er inkluderet.
25. dag: Mod Limi Valley, 4.530 m.
 Historie og tradition i Limidalen
 Nepals engang rige handelsegn
 Et øde område i dag
Limidalen er særdeles rig på tradition og historie. Både hinduistiske og budhistiske samfund har hjem i dette hjørne af Nepal.
Før i tiden så regionen en del mere traffiik, end den gør i dag, da handelsrejsende fra Tibet kom hertil for at bytte salt fra det tibetanske plateau med korn fra de lavere egne af Nepal, hvor markerne er rige på næringsstoffer. Det betød, at Limidalen engang var blandt de rigere egne af Nepal.
I dag ser det anderledes ud. Grænsebevogtningen mellem Nepal og Tibet, og ikke mindst ændringer i den politiske økonomi, der blandt andet har bragt produkter som jodberiget salt med sig, har gjort at dalen i dag er blandt de fattigste områder i Nepal. Dette ses bl.a. i Simikot, som huser flere NGO'er, der beskæftiger sig med at bringe fødevarer til egnen.
Morgenmad, frokost og aftensmad er inkluderet.
26. dag: Halji og Rinzin Ling Gompa til Tiljung 3.741 meter
 Gennem landsbyen Halji
 Besøg ved Rinzin Ling Gompa
Vi fortsætter stik vest til landsbyen Halji. Stien er fyldt med store klippesten og snor sig ud og ind, med korte, stejle fald og stigninger. Halji ligger ca. 3 timers vandring vest for Jang. Byg- og hvedemarker omkranser den lille by, og en stor chörten og en lang bedevæg markerer indgangen til byen.
I Halji finder vi et smukt gammelt kloster, Rinzin Ling Gompa, som vi prøver at besøge. Skal man finde den autentiske tibetanske stemning i Nepal, er det på et sted som det her. Er vi heldige, kan vi opleve messende munke i klosteret.
Ca. 10 km. vest for Halji ligger Tiljung, og vejen ud af Haljis vestlige indgang indrammes af store, grønne marker. Vi følger stien, som den dykker ned i ca. 3.700 meters højde, hvor vi krydser en bro over floden. Vi følger floden på denne side de næste par timer, indtil en hængebro igen tager os over på flodens nordlige bred. Vi er nu under halvanden times vandring fra Tiljung, og de sidste 20 minutter, inden vi når landsbyen, rejser stien sig stejlt op. Indgangen til landsbyen kendes ved en lille træbro.
Morgenmad, frokost og aftensmad er inkluderet.
26. dag: Halv hviledag i Halji og eftermiddags trek til Tiljung 3.577 meter
Ca. 10 km. vest for Halji ligger Tiljung, og vejen ud af Haljis vestlige indgang indrammes af store, grønne marker. Vi følger stien, som den dykker ned i ca. 37.00 meters højde, hvor vi krydser en bro over floden. Vi følger floden på denne side de næste par timer, indtil en hængebro igen tager os over på flodens nordlige bred. Vi er nu under halvanden times vandring fra Tiljung, og de sidste 20 minutter, inden vi når landsbyen, rejser stien sig stejlt op. Indgangen til landsbyen kendes ved en lille træbro.
Morgenmad, frokost og aftensmad er inkluderet.
28. dag: Lamka Lagna passet 4.300 meter til Manipeme 3.950 meter
 Stierne går meget op og ned
 Over Lamka Lagna 4.300 m.
Selvom distancen mellem Tiljung og Manipeme umiddelbart ser kort ud, er det er lang og hård tur, da stien går meget op og ned, og til tider er rigtig stejl. Efter de første tre timer, lige efter en åben lejrplads, leder stien os stejlt op til Lamka Lagna i 4.300 meters højde, som er dagens højeste punkt. Herfra går det stejlt ned og snart stejlt op igen til lige over 4.000 meters højde, hvorfra vi mod sydøst kan se Humla Karnali floden.
Vi slår lejr ved Manipene.
Morgenmad, frokost og aftensmad er inkluderet.
29. dag: Hilsa 3.647 meter - Tibets grænse. Great Himalayan Trail slutter
 Grænsebyen til Tibet
 Sidste stop på Great Himalayan Trail
Turens sidste vandredag er kommet, og i dag ankommer vi til det sidste stop på Great Himalayan Trail, landsbyen Hilsa.
Stien fra Manipeme tager os gennem kløfter, men vi holder os ovenover et stort jordskredsområde, hvorfra det tibetanske plateau kan ses. Vi traverserer bjergkamme, og forlader endeligt hovedstien for at vandre ind i Hilsa. Byen er ikke noget at skrive hjem om, men da det er en grænseby mellem Nepal og Tibet, kommer en del handelskaravaner her igennem, og byen har derfor mange små butikker, som er propfyldte med kinesiske varer.
Vi har resten af dagen til afslapning og fejring af et veloverstået trek og ikke mindst, at vi har nået endestationen på den lange Great Himalayan Trail i de tyndt befolkede og sjældent besøgte Vestnepal.
Morgenmad, frokost og aftensmad er inkluderet.
30. dag: Bumledag til Simikot
 Retur til Simikot
 Trekket er slut
 I bil gennem bjergene
Efter et veloverstået trek går det i dag tilbage til Simikot i en skrammelkasse af en bil. Kørsel på de elendige veje, er nærmest lige så hårdt som at trekke. Godt nok er der store infrastruktur-forbedringer, men i skrivende stund er vejen stadig lavet af 30 cm. dybe huller. Flot dag og ankomst til Simikot om eftermiddagen.
Morgenmad, frokost og aftensmad er inkluderet.
31. dag: Fly til Nepalganj og Kathmandu
 Farvel til Bjergene
 Retur mod civilisationen
 Fly til Nepalganj og Kathmandu
I dag siger vi farvel til bjergene og sætter kursen mod civilisationen. Morgenfly til Nepalganj og herfra fly videre til Kathmandu.
 Thamels summende gader
 Freak Street og det gamle Kathmandu
Som kulden fortager sig, nattens hundepatruljer stilner af og morgentågen langsomt letter over byens templer, stupaer og tage, vågner Kathmandu i den sædvanlige kaotiske tilstand og kakofoni af cykeltaxaer og motorcykler, dyttende biler og osende busser. Og dog er Kathmandu stadig fuld af små åndehuller, ganske kort fra alfarvej og turismens hovedstrøg. Her er små stupaer ingen kender navne på, lokale gadehandlere ved siden af de smukke gamle chiataya’er og hellige køer.
En intrikat vej gennem byen fører os via skræddernes summende maskiner, måske en pottermager til Kathmandus gamle gader ved Freak Street, hvor cafeernes musik af Doors og Neil Young stadig flyder ud af døren, og som stadig har store kager i vinduerne. Flere symaskiner summer og producerer tshirts med "Yak-Yak-Yak", "Everest Beer" og "Kathmandu" påtrykt.
Ak - gode gamle Kathmandu fornægter sig aldrig.
 Dagen fri i Kathmandu
Endnu en dag i Kathmandu til at udforske byens mange krogede gader, templer, paladser og de gamle kongebyer i Kathmandudalen. Nepals hovedstad har så meget at byde på, at man nemt kunne bruge en hel uge her.
 Hjemrejse til Danmark
Afhængig af flytidspunktet har vi morgenen eller hele formiddagen i Kathmandu. Det er rejsens sidste stop, og vi nyder byens summende stemning og tilfredsheden ved et langt og vellykket trek gennem nogle af Himalayas mest øde egne.
Efter den sidste tid i Kathmandu vender vi langsomt mod lufthavnen for at flyve hjemad mod København.
 Afrejse fra Danmark
 Kurs mod Nepal
 Ankomst til Kathmandu
 Nepals historiske hovedstad
 Snørklede gader og templer
 Fra Kathmandu til Vestnepal
 Nepals næststørste by
 Kali-templet Bageshwari Mandir
Fly til Jumla og Vandring til Charya Chaur 3.055 meter
 Ind i Nepals tyndest befolkede egn
Over Jaljila-højderyggen 3.700 meter
 Gennem skove af birk og gran
 Udsigter til flotte Hamalaya-toppe
Via Sinja til Botan 2.680 meter
 Troldeskove og terassemarker
 Løvestatuer ved Kanaksundari
 Middelalderruiner i Sinja
Ghorasain ved indgangen til Rara National Park 3.190 meter
 Gennem frodige marker
 Ankomst til Rara National Park
Over Chuchemara Danda 3.765 meter til Rara-søen
Over Chuchemara Danda 3.765 meter til Rara-søen
 Over Chuchemara Danda
 Sidste forhindring inden Rara-søen
 Gennem birk og bambus til Rara
 Hviledag ved Rara-søen
 Vandretur rundt om søen
 Afslapning i skønne omgivelser
 Mod vest til Gamgadhi
 Ned i varmere dale
 Lejr ved flodens bred i Karnali
 Op ad stejle bjergstier
 Vandring ad åbne bjergkamme
 Gennem marker og fyrreskove
Changeli Bhanjyang 3.600 meter til Jogimara 3.005 meter
 Vandring gennem bakkelandet
 Over Chankheli passet
 Lejr ved strømmen i Jogimara
 Lang nedstigning til Piplan
 Gennem skov og jordskredsområde
 Stejle stier og åbne dale
Apsia Lekh 3.200 meter
 Gennem flere mindre landsbyer
Punkha Khola 3.010 meter
 Snørklede stier til Kallas
 Åbne dale og høje bjerge
Margor passet, 4.037 meter og ned til River Camp 2.100 meter
 Store stigninger og fald i højde
 Over 4.000 m. til Margor Lek passet
 2.000 højdemeter ned
 Vandring ad åbne stier
 Langsomt gennem små landsbyer
Mod Limi - Lek Dinga 3.420 meter
 Ind i Limi-dalen
 Masser af kulturelle oplevelser
 Små samfund og stor natur
Over Sechi La 4.530 meter til Langdogd Phedi 3.330 meter
 Over to bjergpas
 Åbne udsigter ud over Limi-dalen
 Sechi-passet 4.500 meter
Sheng Jungma, 3.620 m.
 Vandring langs dalbunden
 Små vandfald og stor natur
Nyu La i 5.005 meter til Talung 4.224 meter
 Over Nyu La 4.990 m.
 Udsigter til Tibet
Trek til Traktse 4.530 m.
 Ad høje stier til Traktse
 Golde bjerge og højsletter
 Høj lejr med flotte udsigter
Trek til Gunma Yak, 4.830 m.
 Videre ad stadigt højere stier
 Lavtliggende skyer og hvide toppe
 Nat i tynd luft
Mod Lapche la passet, 4.933 m. - Kailash og Manasarovar
Mod Lapche la passet, 4.933 m. - Kailash og Manasarovar
 Udsigt til Mount Kailash
 Se Tibets hellige bjerg
 Manasarovar søen ved bjergets fod
Mod Limi Valley, 4.530 m.
 Historie og tradition i Limidalen
 Nepals engang rige handelsegn
 Et øde område i dag
Halji og Rinzin Ling Gompa til Tiljung 3.741 meter
Halji og Rinzin Ling Gompa til Tiljung 3.741 meter
 Gennem landsbyen Halji
 Besøg ved Rinzin Ling Gompa
Halv hviledag i Halji og eftermiddags trek til Tiljung 3.577 meter
 Ca. 10 km. vest for Halji ligger Tiljung, og vejen ud af Haljis vestlige indgang indrammes af store, grønne marker. Vi følger stien, som den dykker ned i ca. 37.00 meters højde, hvor vi krydser en bro over floden. Vi følger floden på denne side de næste par timer, indtil en hængebro igen tager os over på flodens nordlige bred. Vi er nu under halvanden times vandring fra Tiljung, og de sidste 20 minutter, inden vi når landsbyen, rejser stien sig stejlt op. Indgangen til landsbyen kendes ved en lille træbro.
 Morgenmad, frokost og aftensmad er inkluderet.
 Overnatning i telt.
Lamka Lagna passet 4.300 meter til Manipeme 3.950 meter
 Stierne går meget op og ned
 Over Lamka Lagna 4.300 m.
Hilsa 3.647 meter - Tibets grænse. Great Himalayan Trail slutter
Hilsa 3.647 meter - Tibets grænse. Great Himalayan Trail slutter
 Grænsebyen til Tibet
 Sidste stop på Great Himalayan Trail
 Retur til Simikot
 Trekket er slut
 I bil gennem bjergene
Fly til Nepalganj og Kathmandu
 Farvel til Bjergene
 Retur mod civilisationen
 Fly til Nepalganj og Kathmandu
 Thamels summende gader
 Freak Street og det gamle Kathmandu
 Dagen fri i Kathmandu
 Hjemrejse til Danmark
Telefon 47 16 12 20
Hvor mange skal i rejse
2-3 personer 4+ personer
Pris pr. person ved 2 personer fra Pris
Pris pr. person ved 4 personer fra Pris
1. sep. - 10. okt. 2022
11. okt. - 31. okt. 2022
1. nov. - 30. nov. 2022
21. mar. - 16. apr. 2023
17. apr. - 8. jun. 2023
1. sep. - 6. okt. 2023
7. okt. - 31. okt. 2023
1. nov. - 30. nov. 2023
(Tillæg kan forekomme på jule- og nytårsrejser samt vinter- påske og efterårsferie)
Vis flere priser  
Flyrejse København-Kathmandu retur på økonomiklasse
CO2-kompensation på flyrejser via skovrejsning i Danmark - læs mere her.
Bagage på flyrejsen – håndbagage og bagage til check-in
Overnatninger i delt dobbeltværelse/telt
4 nætter på Hotel Marshyangdi i Kathmandu
1 nat på Hotel Sneha i Nepalganj
26 nætter i telt på trekkingturen (tomands telte, toilettelt og spisetelt)
Morgenmad i Kathmandu og Nepalganj
Morgenmad, frokost og aftensmad på trekkingturen
Vand på trekkingturen, 5 liter i døgnet (vi har vandrensningsfiltre med)
Sherpaguider (certificeret trekking guider)
Bærere eller lastdyr til din bagage (du skal ikke bære bagagen selv). Typisk en bærer til to personer
Alle nepalesiske turistskatter og afgifter samt evt. nationalparkafgifter
Forsikring af det lokale mandskab (syge- og ulykkesforsikring af guider og bærere samt hjælpere)
Trekking permits og Tims (Trekker`s information management system)
Paksæk (rejsetaske til trekkingturen). Ca. 75 liter stor paksæk som du kan pakke din bagage i til trekkingturen. Denne udleveres i Kathmandu
informationsmateriale om landet og turene samt kortmateriale, hvor det er muligt
10% rabat på rejseudstyr i udvalgte udstyrsbutikker
10% rabat på vaccinationer hos Rejseklinikken og Danske lægers Vaccinationscenter
10% rabat på kort og guidebøger i Nordisk Korthandel
Det er en fuld pakke, dvs. rejsen er omfattet af pakkerejseloven og Rejsegarantifonden
OBS: Ingen ekspeditionsgebyr: Kipling Travel lægger ikke faktureringsgebyr oveni rejsernes pris
Forsikringer (Gouda årsrejseforsikring inklusive afbestillingsforsikring anbefales)
Obs. Vær opmærksom på, at forsikringen skal dække trekkingrejser over 4.000 meters højde. Gouda rejseforsikring dækker trekking i alle højder
Afrejse med fly fra f.eks. Aalborg/Billund/Hamborg (kontakt os for evt. muligheder og priser)
Afbestillingsforsikring (koster 6% af rejsens pris og skal bestilles sammen med rejsen)
Visum til Nepal (vi anbefaler at søge hjemmefra)
Forplejning udover den nævnte og personlige udgifter
Drikkepenge (beregn ca. 250-275 USD
Alt ikke beskrevet under ”Inkluderet”
Herunder kan du se de udvidelsesmuligheder, vi kan tilbyde på denne rejse. Det er ganske uforpligtende at tilvælge udvidelser, som du ønsker at høre mere om, når du bliver kontaktet af en af vores eksperter. Efter du har valgt de ønskede tilkøb, skal du scrolle lidt op til priser (eller klikke her) og fortsætte bestillingen af et uforpligtende tilbud.
Dunjakke i Nepal til trekkingturen
Pris fra 650 kr./person
Tilvælg Valgt Læs mere
Sæson for rejser til Nepal
Dette er en individuelt, skræddersyet rejse med daglig afrejse. I Kipling Travel arbejder vi med personlig rådgivning og service ud fra vores ønske om at skabe så komplette og gode rejser, som overhovedet muligt. Det handler om forventningsafstemning og tryghed på rejsen.
Ring på 47 16 12 20 for at høre mere.
Profil for Vest Nepal og Limidalen
Limidalen ligger i den allervestligste del af Nepal. Trekket Fra Jumla, til Rarasøen og gennem Limi er den sidste del af ruten på Great Himalayan Trail.
Fysik, kondition og højder:
Fysik, kondition og højder: D
Kræver god fysisk form
Læs mere om sværhedsgrader
Yderligere information om Fra Jumla til Humla - Vestnepal og Limi
 Guider, bærere og køkkenhold på trekkingturene i Nepal
Trekking- og vandreturene i Nepal er helt vidunderlige og en stor og fantastisk oplevelse, men de kan også være anstrengende, afhængig af ruten. Var det ikke for de dygtige sherpa-guider og bærerne samt på teltturene også køkkenholdet, ville det være nær umuligt at gennemføre for de fleste af os. Derfor er det vigtigt at skabe gode og rimelige rammer for bl.a. bærernes forhold. Bærervelfærd er vigtigt for os, da vi gennem mere end 30 år i bjergene har set adskillige eksempler på for dårlige kår for bærere/portere rundt om i verdens bjergegne.
Der findes gudskelov efterhånden en håndfuld organisationer, der sikrer bedre forhold for højde-arbejderne rundt om i verden. Det gælder bl.a.  ”International Porter Protection Group” (IPPG), som vi har støttet i Kipling Travel, og KEEP der bl.a. har arbejdet for bærernes vilkår i Nepal.
Hverken arbejdsforhold eller løn i Nepal er eller bliver (i alle fald ikke foreløbigt) som her i Danmark. Det betyder dog ikke, at vi skal stoppe med at presse på for at sikre de bedst mulige forhold og hele tiden være med til at rykke grænserne en smule samt udfordre vores samarbejdspartnere rundt om på kloden. Det gør vi gennem vores CSR-arbejde og omfattende Code of Conduct, som skal underskrives af alle, som vi arbejder med.
Nogle af indsatserne i Nepal er:
Vi leverer nødvendigt trekkingudstyr som støvler, jakker, fleecehætter, sokker og briller på vandreture i store højder.
Løn ift. TAAN (Trekking association of Nepal), så ingen skal leve af drikkepenge alene
Bærere skal være myndige, dvs. over 18 år, så der ikke kan være tale om børnearbejde
Mad og overnatningsbudget udover løn
Ekstra madbudget på de helt høje ture og toppe
Bærerne er forsikret på en bulk- dvs. fællesforsikring. Vi dækker også deres læge- og transportudgifter etc., hvis de får en skade eller bliver syge undervejs
Vi har et lille førstehjælpssæt med til staff
Nødvendige briefinger samt kurser om hygiejne og bæredygtighed. Typisk en gang årligt
Vi forsøger at lade dem arbejde sig op til at blive assisterende guider og ultimativt sherpa-guider, såfremt de har evne og lyst. Her sponsorerer vi alle nødvendige kurser (samt evt. briller), inklusive guide-licensen.
Du kan læse mere om Kipling Travels tanker om bæredygtighed her
Alle nepalesiske luftfartsselskaber er på Europa-Kommissionens liste af flyselskaber, der for tiden ikke må flyve til/fra EU. På rejser som Dhorpatan flyver vi med indenrigsfly i Nepal. Det kan derfor ikke undgås, at der er flyvninger på selskaber, som for indeværende ikke må flyve til Europa.
 Vi har filtreret drikkevand på trekkingturen
Vi har al drikkevand til dig på trekkingturen. Du skal medbringe en drikkedunk/feltflaske, da vi har vandfilter med på tehus trekkingturene. Det gør at vi kan rense al vand med vores vandfilter.
Du behøver altså ikke umiddelbart at købe vand undervejs (med mindre, du drikker ekstra meget og så selvfølgelig te, kaffe, sodavand eller andet i supplement). Vi sørger for ca. 5 liter pr person pr dag, da væskeindtagelsen er meget vigtig i akklimatiseringsprocessen. Desuden undgår vi det primære problem med plasticflasker undervejs på trekkingturen.
På trekkingture som Dolpotrekket sørger køkkenholdet desuden for kogt vand til os alle.
 REJSEMESSEN FOR KVALITETSREJSER Nepal - Trekking på verdens tag
 Lokomotivværkstedet - Otto Busses Vej 5A, 2450 København SV
 23. okt. 2022 kl. 13:00
REJSEMESSEN FOR KVALITETSREJSER Nepal - Trekking på verdens tag
23. oktober 2022 · Klokken 13:00 - 13:30
Lokomotivværkstedet - Otto Busses Vej 5A, 2450 København SV
 Café Globen, Turesensgade 2B, 1368 København K
 26. okt. 2022 kl. 17:30
26. oktober 2022 · Klokken 17:30 - 19:00
Café Globen, Turesensgade 2B, 1368 København K
 Café Globen, Turesensgade 2B, 1368 København K
 11. jan. 2023 kl. 17:30
11. januar 2023 · Klokken 17:30 - 19:00
Café Globen, Turesensgade 2B, 1368 København K
Vil du høre mere om rejsen?
 47 16 12 20
 Skriv til os
Ønsker at rejse fra: Provinstilslutning kun mulig på nogle rejser.KøbenhavnBillund (mod tillæg)Hamborg (mod tillæg)Aalborg (mod tillæg)Tirstrup (mod tillæg)Vælg
Ønsker Kipling Travels nyhedsbrev i fremtiden
Telefon 47 16 12 20
Hverdage 09:30 - 16:00
 Book onlinemøde  47 16 12 20
Efter du har udfyldt formularen, bliver du kontaktet af én af vores specialister, som vil rådgive dig.
Få de bedste rejsenyheder!
Information om kommende arrangementer
Inspiration til aktiv, kultur -og safarirejser
Denne hjemmeside bruger cookies for at fungere, til brug for trafikmåling og optimering af sidens indhold samt til at målrette markedsføring. Ved at bruge vores side accepterer du brug af cookies til disse formål.
En cookie er en fil, som browseren lægger på din computer. Den gør det muligt at genkende din computer, og huske valg du tidligere har truffet på hjemmesiden. En cookie kan ikke sprede computervirus eller andre skadelige programmer. Cookies sletter sig selv efter et vist antal måneder (kan variere), men de fornyes efter hvert besøg. Cookien kan ikke se, hvem du er, hvad du hedder, hvor du bor eller om computeren bruges af en eller flere personer. Hvis du giver personlige oplysninger til en hjemmeside, så kan en cookie dog anvendes til at huske dig til næste gang du besøger hjemmesiden.
CAKEPHP - 1 uge
Hjemmesiden bruger denne cookie til at huske den besøgende. På webshops bruges den fx. til at huske brugerens kurv.
CakeCookie[vmcmsPersonalizedNodes] - 5 år
Hjemmesiden sætter denne cookie, for at huske hvilke sider der er blevet vist, for senere at kunne fremhæve disse sider.
catalog-travel-ids - 180 dage
Denne cookie bruges til at huske hvilke rejser der er blevet tilføjet kataloget.
CakeCookie[vm-gdpr] - 1 måned
Bruges til at huske de valg der tages under Cookie-Indstillinger.
CakeCookie[vm-gdpr-accept] - 1 måned
Angiver om cookie-indstillinger er blevet gennemgået / accepteret.
_ga - 2 år
Registrerer et unikt ID, der anvendes til at føre statistik over hvordan den besøgende bruger hjemmesiden.
_gid - Slettes når browseren lukkes
Denne cookie bruges til at spore, hvor lang tid den besøgende bruger på hjemmesiden.
_gat - 1 dag
Bruges til at reducere mængden af forespørgsler til Google
gwcc - 90 dage
Google Website Konvertering af opkald.Google Analytics samler oplysninger, der gør det muligt for at forstå interaktioner med Googles websteder og i sidste ende forbedre brugeroplevelsen for bedre at kunne betjene dig som bruger.
_dc_gtm_UA-# - Slettes når browseren lukkes
Bruges af Google Tag Manager til at kontrollere opstarten af Google Analytics-koden. # = ID fra Google Analytics.
fr - 118 dage
datr, lu, c_user, fr, xs, p, presence, act, sub, sb - Facebook-cookies oprettes, når du har været på Facebook og besøger vores hjemmeside. Dette gør det muligt for Facebook at tilpasse mulige annoncer eller indlæg baseret på din browseradfærd. Alle cookies foruden datr (2 år), lu (2 år) udløber efter sessionafslutning. Denne cookie bliver brugt til at målrette annoncer på Facebook.
test_cookie - Slettes når browseren lukkes
Bruges til at tjekke, om browseren understøtter cookies.
IDE - 1 år
Bliver brugt af Google til at registrerer og sende information omkring hjemmesidens brugere og deres handlinger efter de har fået vist reklamer, for bedre at kunne vise reklamer til den enkelte bruger
_omappvp - 11 år
OptinMonster bruger denne cookie til at se om brugeren har besøgt hjemmesiden før.
_omappvs - Slettes når browseren lukkes
OptinMonster bruger denne cookie til at se om brugeren har besøgt hjemmesiden før i sessionen.
om-session-pageviews - Slettes når browseren lukkes
OptinMonster bruger denne cookie til at tælle antallet af sidevisninger.
om-session-start - Slettes når browseren lukkes
OptinMonster bruger denne cookie til at se hvor langt tid brugeren bruger på en side.